
Univerzita Konštantína Filozofa v Nitre (ďalej len „UKF“) ako verejný obstarávateľ v zmysle § 7 ods. 1 písm. d) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) predkladá podľa              § 117 v nadväznosti na § 5 ods. 4 tohto zákona 

Výzvu na predloženie cenovej ponuky

1. Názov zákazky:	
„Dodávka a montáž posuvnej samonosnej brány a  elektrických automatických dverí pre areál FF UKF na Štefánikovej ul. č. 67 v Nitre“

2. Identifikácia verejného obstarávateľa:
Názov: Univerzita Konštantína Filozofa v Nitre
Sídlo: Tr. A. Hlinku 1, 949 74 Nitra
IČO: 00157716
DIČ: 2021246590
IČ DPH: SK2021246590
Banka: Štátna pokladnica
Štatutárny orgán: prof. RNDr. Libor Vozár, CSc., rektor univerzity

3. Kontaktná osoba:
        Ing. Ľudmila Lampertová, tel. kontakt: 037/6408033, 0903793889, e-mail: llampertova@ukf.sk
Ing. Dagmar Trnáková, tel. kontakt: +421 37 6408 056, e-mail: dtrnakova@ukf.sk    

4. Opis predmetu zákazky:
Predmetom obstarávania je dodávka a montáž:  posuvnej samonosnej brány rozmerov 4500 x 1800 mm, dvojkrídlovej brány s jedným automatickým pohonom/ jedno aktívne elektricky otváravé krídlo 2500 x 1300 mm,  dvojkrídlových otváravých automatických dverí AD 1800 x 2500 mm,  úprava betónovej plochy pred dvojkrídlovou bránou, dodávka a montáž nerezového zábradlia pozdĺž prístupovej plochy k dvojkrídlovej bráne. Jedná sa o dodanie a montáž  do jestvujúceho priestoru a prevádzky, doplnenie prvkov prevádzky pre umožnenie vstupu pre imobilné osoby.

CPV: 44221300-8 Brány
          44221310-1 Prístupové brány
          44221230-6 Posuvné dvere

Obhliadku priestorov je možné dohodnúť s Ing. Ľudmila Lampertová, tel. kontakt: 037/6408033, 0903793889, e-mail: llampertova@ukf.sk.

5. Termín  a miesto realizácie predmetu zákazky:

5.1.  Termín realizácie je do 80 dní odo dňa nadobudnutia účinnosti zmluvy o dielo.
5.2.  Miesto realizácie: Areál Filozofickej fakulty UKF v Nitre, Štefánikova 67, Nitra
         
6. Záruka: Verejný obstarávateľ požaduje záruku na min. 24 mesiacov od odovzdania diela. 



7. Možnosť predloženia ponuky: 
Verejný obstarávateľ neumožňuje rozdeliť predmet zákazky. Uchádzač musí predložiť ponuku na celý predmet zákazky. 

8. Typ zmluvy a zmluvné podmienky: 
Zákazka sa bude realizovať na základe podmienok zmluvy o dielo, ktorej návrh tvorí súčasť Výzvy.

9. Podmienky financovania predmetu zákazky:
Predmet zákazky bude financovaný z  programu rozvojového projektu Podpora inklúzie a prístupnosti akademického prostredia. Verejný obstarávateľ  preddavky neposkytuje.

10. Spôsob určenia ceny:

10.1.  Cena za celý predmet zákazky bude dohodnutá v zmysle ustanovení zákona NR SR č.18/1996 Z. z o cenách v znení neskorších predpisov  vyhlášky MF SR  č. 87/1996 Z. z. v znení neskorších predpisov ako cena maximálna.
10.2. Pri určovaní ceny uchádzač vyplní tabuľku v Prílohe A (Návratka) tejto výzvy a Prílohu č. 2 k zmluve o dielo – cenová kalkulácia.
10.3. Cena celkom musí zahŕňať všetky náklady uchádzača spojené s predmetom zákazky, t.j. doprava a čas strávený na ceste na miesto plnenia a späť, príp. náklady na ubytovanie zástupcu uchádzača, dodávku a montáž požadovaných zariadení a náradia potrebného na realizáciu predmetu zákazky, demontáž, odvoz a ekologickú likvidáciu stavebného a iného odpadu.
10.4. Verejný obstarávateľ požaduje stanoviť ceny predmetu zákazky v EUR vrátane DPH a prípadne iných zákonom stanovených príplatkov a poplatkov.
10.5. Pokiaľ uchádzač nie je platcom DPH, výslovne na túto skutočnosť v ponuke upozorní.
10.6. Lehota splatnosti faktúr je 30 dní odo dňa doručenia. 

11.   Obsah ponuky: Uchádzač musí predložiť scan dokladu o oprávnení realizovať stavebné práce, vyplnenú, podpísanú, opečiatkovanú a naskenovanú ZoD spolu s prílohami č. 1 a 2  a Prílohu A - Návratka k tejto výzve.

12.  Uplynutie lehoty na predloženie ponúk:  15.10.2019 do 12:00 hod..

13.  Elektronická adresa, na ktorú sa majú ponuky doručiť elektronicky: dtrnakova@ukf.sk

14.  Kritériá na hodnotenie ponúk: 
       Verejný obstarávateľ bude hodnotiť cenové ponuky podľa najnižšej celkovej ceny  v EUR vrátane DPH za predmet zákazky. V prípade, že uchádzač nie je platcom DPH, bude sa hodnotiť cena celkom (Príloha  A k tejto výzve - Návratka).

15. Ďalšie informácie:

15.1. Verejný obstarávateľ cenovým prieskumom zisťuje predpokladanú hodnotu zákazky a zároveň si vyhradzuje právo zostaviť poradie úspešnosti ponúk a prijať najvýhodnejšiu ponuku podľa kritéria uvedeného v bode 14  tejto výzvy.
15.2.  S úspešným uchádzačom bude uzavretá Zmluva o dielo podľa podmienok uvedených v tejto výzve. Úspešný uchádzač pred podpisom zmluvy o dielo predloží verejnému obstarávateľovi úradne overenú kópiu dokladu o oprávnení podnikať  (výpis z obchodného registra alebo výpis zo živnostenského registra alebo iný doklad o oprávnení podnikať, vydaný podľa osobitných predpisov). Súčasťou Zmluvy o dielo bude príloha č. 1 – špecifikácia, č. 2 – cenová kalkulácia a zoznam subdodávateľov, ak víťazný uchádzač v procese realizácie bude zadávať časť prác subdodávateľom.
15.3. Verejný obstarávateľ si vyhradzuje právo neprijať žiadnu ponuku a zrušiť  vyhlásené verejné obstarávanie.  
15.4. Výzva na predloženie cenovej ponuky bude zverejnená na webovej stránke UKF v Nitre www.ukf.sk 
   



  V Nitre, dňa 07.10.2019  

            



                         
                                                                                                 Schvaľuje: 
                                                                                                 Ing. Dagmar Trnáková
                                                                                                 vedúca OOB                                                              

